CELEX: 32004D0010(01)
Language: et
Date: 2004-04-23 00:00:00
Title: Euroopa Keskpanga otsus, 23. aprill 2004, millega kehtestatakse vajalikud meetmed Euroopa Keskpanga kapitali sissemaksmiseks mitteosalevate riikide keskpankade poolt (EKP/2004/10)

9.6.2004   
            
            
               ET
            
            
               Euroopa Liidu Teataja
            
            
               L 205/19
            
         
      EUROOPA KESKPANGA OTSUs,
   23. aprill 2004,
   millega kehtestatakse vajalikud meetmed Euroopa Keskpanga kapitali sissemaksmiseks mitteosalevate riikide keskpankade poolt
   (EKP/2004/10)
   (2004/507/EÜ)
   EUROOPA KESKPANGA ÜLDNÕUKOGU,
   võttes arvesse Euroopa Keskpankade Süsteemi ja Euroopa Keskpanga põhikirja, eelkõige selle artiklit 48,
   ning arvestades järgmist:
   
               (1)
            
            
               18. detsembri 2003. aasta otsus EKP/2003/19, millega kehtestatakse vajalikud meetmed Euroopa Keskpanga kapitali sissemaksmiseks mitteosalevate riikide keskpankade poolt, (1) määras Euroopa Keskpanga (EKP) kapitali märkimise protsendid, mille pidid 1. jaanuaril 2004 eurot kasutusele mittevõtnud liikmesriikide keskpangad (RKPd) sisse maksma 1. jaanuaril 2004, et hüvitada EKP tegevuskulusid.
            
         
               (2)
            
            
               Arvestades Tšehhi Vabariigi, Eesti Vabariigi, Küprose Vabariigi, Läti Vabariigi, Leedu Vabariigi, Ungari Vabariigi, Malta Vabariigi, Poola Vabariigi, Sloveenia Vabariigi ja Slovakkia Vabariigi ühinemist Euroopa Liiduga ja nende RKPde saamist Euroopa Keskpankade Süsteemi (EKPS) osaks 1. mail 2004, kehtestab 22. aprilli 2004. aasta otsus EKP/2004/5 (riikide keskpankade protsentuaalsete osade kohta Euroopa Keskpanga kapitali märkimise aluses) (2) alates 1. maist 2004 osalevate RKPde suhtes kohaldatavad osakaalud EKP kapitalis (edaspidi “osakaalud kapitali märkimises” ja “kapitali märkimise alus”).
            
         
               (3)
            
            
               Alates 1. maist 2004 on EKP märgitud kapital 5 564 669 247,19 eurot.
            
         
               (4)
            
            
               Laiendatud kapitali märkimise aluse tõttu on vaja vastu võtta uus EKP otsus, millega tühistatakse otsus EKP/2003/19 alates 1. maist 2004 ja määratakse protsent EKP kapitali märkimises, mille 1. maiks 2004 euro kasutusele mittevõtnud liikmesriikide RKPd (edaspidi “mitteosalevad RKPd”) peaksid sisse maksma 1. mail 2004.
            
         
               (5)
            
            
               Arvestades Euroopa Keskpanga üldnõukogu kodukorra artiklit 3.3, on Česká národní banka (Tšehhi keskpanga), Eesti Panga, the Central Bank of Cyprus (Küprose keskpanga), Latvijas Banka (Läti keskpanga), Lietuvos bankas (Leedu keskpanga), Magyar Nemzeti Bank (Ungari keskpanga), Bank Ċentrali ta’ Malta/the Central Bank of Malta (Malta keskpanga), Narodowy Bank Polski (Poola keskpanga), Banka Slovenije (Sloveenia keskpanga) ja Národná banka Slovenska (Slovakkia keskpanga) presidentidel olnud võimalus esitada tähelepanekuid käesoleva otsuse kohta enne selle vastuvõtmist,
            
         ON OTSUSTANUD JÄRGMISELT:
   Artikkel 1
   Sissemakstud kapitali ulatus ja vorm
   7 % iga mitteosaleva RKP poolt märgitud EKP kapitalist peab olema sisse makstud 1. mail 2004. Võttes arvesse otsuse EKP/2004/5 artiklis 2 kirjeldatud kapitali märkimise osakaalusid, peab iga mitteosalev RKP 1. mail 2004 sisse maksma summa, mis on osutatud tema nime kõrval järgmises tabelis:
   
               (EUR)
            
         
               Mitteosalev RKP
            
            
                
            
         
               Česká národní banka
            
            
               5 680 859,54
            
         
               Danmarks Nationalbank
            
            
               6 101 159,01
            
         
               Eesti Pank
            
            
               694 915,90
            
         
               Central Bank of Cyprus
            
            
               506 384,90
            
         
               Latvijas Banka
            
            
               1 160 010,95
            
         
               Lietuvos bankas
            
            
               1 723 656,30
            
         
               Magyar Nemzeti Bank
            
            
               5 408 190,75
            
         
               Bank Ċentrali ta’ Malta/Central Bank of Malta
            
            
               252 023,87
            
         
               Narodowy Bank Polski
            
            
               20 013 889,41
            
         
               Banka Slovenije
            
            
               1 302 967,30
            
         
               Národná banka Slovenska
            
            
               2 783 948,38
            
         
               Sveriges Riksbank
            
            
               9 400 451,41
            
         
               Bank of England
            
            
               56 022 530,23
            
         Artikkel 2
   Sissemakstud kapitali korrigeerimine
   1.   Danmarks Nationalbank (Taani keskpank), Sveriges Riksbank (Rootsi keskpank) ja the Bank of England (Inglismaa keskpank) on 5 % oma osast EKP märgitud kapitalis otsuse EKP/2003/19 alusel 30. aprilliks 2004 juba sisse maksnud. Seetõttu peavad nad EKP-le üle kandma täiendava summa või, asjakohastel juhtudel, EKP peab summa osalevale RKP-le tagasi kandma, et jõuda summadeni, mis on sätestatud artiklis 1 olevas tabelis.
   2.   Iga mitteosalev RKP peab EKP-le üle kandma artiklis 1 esitatud tabelis tema nime kõrval osutatud summa.
   3.   Kõik ülekanded käesoleva artikli alusel tuleb teha vastavalt 22. aprilli 2004. aasta otsuses EKP/2004/7 sätestatud tingimustele, millega kehtestati tingimused Euroopa Keskpanga kapitaliosade ülekanneteks riikide keskpankade vahel ja sissemakstud kapitali korrigeerimiseks. (3)
   
   Artikkel 3
   Lõppsätted
   1.   Käesolev otsus jõustub 23. aprillil 2004.
   2.   Otsus EKP/2003/19 tunnistatakse kehtetuks alates 1. maist 2004.
   
      Frankfurt Maini ääres, 23. aprill 2004
      
         
            EKP president
         
         Jean-Claude TRICHET
         
      
   
   
      (1)  ELT L 9, 15.1.2004, lk 31.
   
      (2)  Vt käesoleva ELT lk 5.
   
      (3)  Vt käesoleva ELT lk 9.